ROMÂNIA
JUDEŢUL BOTOŞANI
COMUNA BLÂNDEŞTI
CONSILIUL LOCAL BLÂNDEŞTI



PROIECT
HOTĂRÂRE
Nr. 24 din 21.05.2025
Privind stabilirea disponibilului de pajiste comunală situată în satele Blândești, Cerchejeni şi Şoldăneşti, aparţinând domeniului privat al comunei Blȃndești ce poate face obiectul închirierii
      
Consiliul local al comunei Blȃndești, judeţul Botoşani, întrunit în şedinţa din data de;
Având în vedere temeiurile juridice,  respectiv prevederile:
a) art. 120 și art. 121 alin. (1) și (2) din Constituția României, republicată;
b) art. 8 și 9 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;
c) art. 7 alin. (2) din Legea nr. 287/2009 privind Codul civil, republicată, cu modificările ulterioare;
Analizând proiectul de hotărâre şi referatul de aprobare a primarului comunei Blândeşti, Stelian Maxim, prin care se susţine necesitatea şi oportunitatea proiectului, constituind un aport pentru dezvoltarea colectivităţii; raportul nr. 1874/2025 al compartimentului de specialitate fond funciar, cadastru și agricultură privind necesitatea adoptării; rapoartele de avizare ale Consiliului local Blândeşti;
În conformitate cu prevederile art. 9 din O.U.G nr. 34/2013 pentru organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr. 18/1991, cu modificările şi completările ulterioare; ale art. 4 din Hotărârea Guvernului nr. 1064 din 11.12.2013 privind aprobarea Normelor metodologice pentru aplicarea prevederilor O.U.G. 34/2013 pentru organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr. 18/1991, cu modificările şi completările ulterioare;
În baza art. 129, aliniat (7) din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare;
În temeiul art. 139 și art. 196, aliniat (1), litera a) din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare,
HOTĂRĂŞTE :
Articolul 1. Se stabileşte disponibilul de pajiște comunală în suprafață de 80,65 ha. situată în satele Blȃndești = 1,63 ha., Cerchejeni = 66,42 ha. şi Şoldăneşti = 12,60 ha. aparţinând domeniului privat al comunei Blândeşti ce va face obiectul închirierii conform prevederilor legale.
Articolul 2. Primarul comunei Blândeşti va asigura executarea prevederilor prezentei hotărâri.

  Inițiator proiect de hotărâre,

Primar,
Stelian MAXIM
